ลักษณะร้าน + บรรยากาศ 
ร้านอาหารตามสั่ง ซ.สุขุมวิท 12 จะเป็นร้านอาหารตามสั่งที่เปิดใต้บ้านคน เป็นร้านที่มีความกว้างกำลังดี มีที่นั่งรองรับลูกค้าได้เยอะ นั่งกินแล้วลมพัดเย็นสบาย
แต่ที่ร้านไม่มีที่จอดรถนะครับ หากใครผ่านมาในซอยนี้และอยากจะกินอาหารตามสั่ง ผมแนะนำร้านนี้เลย กว้างนั่งสบาย ^^

ที่ตั้งร้าน
ร้านจะตั้งอยู่ในซอยสุขุมวิท 12 เข้ามาราวๆ 150 เมตรจะอยู่ทางด้านซ้ายมือ

เมนูเด่นและราคาโดยประมาณ
ที่ร้านจะขายอาหารไทยแนวๆ อาหารตามสั่ง จะสั่งแบบราดข้าวหรือสั่งแบบเป็นกับก็มีหมด 
ราคาเริ่มต้นก็จะอยู่ที่ราวๆ 30-35 บาท ครับ

เมนูเด็ดที่กินวันนี้
วันนี้ผมกินเมนู ข้าวหมูกระเทียม+ไข่ดาว หมูกระเทียมร้านนี้จะทอดมาแบบไม่แห้งมีน้ำหวานๆอร่อยตามมาด้าย ตัวหมูนั้นเนื้อนุ่มหวานอร่อยดี ไม่ค่อยมีส่วนติดมันเท่าไหร่จึงกินได้ไม่เลี่ยน
และตัวน้ำหมูกระเทียมที่ผัดมาด้วยกันนั้นมีรสหวานอร่อย กินคู่กับข้าวก็เข้ากันดี กระเทียมเจียวทอดกรอบๆ กินได้เพลินๆ
อีกจานจะเป็นเมนูข้าวผัดหมู จานนี้ผมไม่ได้กิน แต่คนที่กินบอกว่าจานนี้ผัดมาได้อร่อยดี แต่มันออกแห้งไปนิดหน่อยเท่านั้นเอง

สรุปโดยรวม (เต็ม 10)
ให้ 7 คะแนนครับ รสชาติอาหารโอเค ทานง่าย กินฝากท้องยามหิวได้เลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 2 / 57
